4. ΝΟΜΟΘΕΤ. ΔΙΑΤΑΓΜΑ υπ’ αριθ. 3043  της 6/8 Οκτ. 1954 Περί διατάξεων αφορωσών το διδακτικόν προσωπικόν των ιδιωτικών σχολείων. Άρθρ.1.-(Προσωρινής ισχύος. Αφεώρα τον διορισμόν διδακτικού προσωπικού κατά το σχολ. έτος 1954-55). Εν συνεχεία εξεδόθησαν α)Πράξις Υπουργ. Συμβουλίου αριθ. 1339 της 1/3 Αυγ. 1955 περί τρόπου προσλήψεως διδακτικού προσωπικού ιδιωτ. σχολείων κατά το σχολ. έτος 1955-56 β)Πράξις Υπουργ. Συμβουλίου αριθ. 1281 της 23 Αυγ. /7 Σεπτ. 1956 περί των προσόντων και του τρόπου διορισμού κλπ. κατά το σχολ. έτος 1956-57. Αι πράξεις αύται εκρίθησαν στερούμεναι νομικής ισχύος. Βλ. κατωτ. αριθ. 5. Άρθρ.2.-Εις τας θέσεις του διδακτικού προσωπικού των ιδιωτικών σχολείων επιτρέπεται ο διορισμός και των μη εχόντων εκπληρώσει τας στρατιωτικάς αυτών υποχρεώσεις. Άρθρ.3.-1.Καταργείται το άρθρ. 3 του Νόμ. 881/1943 «περί τροποποιήσεως και συμπληρώσεως του Α.Ν. 2545/1940» περί ιδιωτικών σχολείων κλπ. και τινων διατάξεων αφορωσών εις τους ιδιωτικούς εκπαιδευτικούς λειτουργούς»  2.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Περί του προσωπικού των ιδιωτ. σχολείων βλ. και άρθρ. 21 και επ. Α.Ν. 2545/1940 (ανωτ. σελ. 526). 